کوالیسیون حکومتی قورولماسی اوچون آختاریش‌لارین داوام ائتدیگی آلمانیادا بوگون کریتیک بیر ایجلاس کئچیریله‌جک.
پرزیدنت فرانک والتر استاین مایر، خریستیان بیرلیک پارتی‌لری ایله سوسیال دموکرات پارتی بیر آرایا گتیره‌جک.
توپلانتییا، خریستیان دموکرات بیرلیک صدری آنگلا مرکل، خریستیان سوسیال بیرلیک باش دیرکتورو هورست شیهوفر و سوسیال دموکرات پارتی باشقانی مارتین شولز قاتیلاجاق.
ایجلاسدا "بؤیوک کوالیسیون" اوچون دانیشیق‌لارا باشلانماسی قراری چیخارسا، آلمانیا اوچون دسامبر آیی گرگین کئچه‌جک.
7-9 دسامبر تاریخ‌لرینده سوسیال دموکرات پارتیسی نوبتی باش مجلیسینی کئچیره‌جک، عضو‌لری‌نین کوالیسیون اوچون نبضینی یوخلایا‌جاق.
پارتیلر دانیشیق‌لارا دایر یول پلانی معین ائده‌جک، نماینده هیات‌لری یارادیلا‌جاق.
پایتخت بئرلینده اگر بؤیوک کوالیسیون یارادیلمازسا بیر آزینلیق حکومتی احتیمالی دا دانیشیلیر.
آنجاق بونون اوچون سوسیال دموکرات پارتیسی‌نین کناردان دستک وئرمه‌سی لازیم‌دیر.
ایلک ایکی واریانت باش توتماسا آلمانیا بو ایلی حکومت قورولمادان بیتیرمک مجبوریتینده قالا بیلر.
بو حالدا ارکن سئچیم ده گوندمه گله بیلر.
24 سپتامبرداکی پارلامنت سئچیم‌لری‌نین آردین‌دان آلمانیادا کوالیسیون حکومتی قورولماسی ایستیقامتینده ایرلیلییش الده اولونمادی.
آزاد دموکرات‌لارین، یاشیل‌لارین دا داخیل اولدوغو بازارلیق ماساسین‌دان قالخماسی خریستیان دموکرات‌لار، سوسیال دموکرات پارتی ایله "بؤیوک کوالیسیون" احتیمالینی قیمتلندیرمه‌یه یؤنلیب.
